Boer verloor duisende in slenter | Maroela Media
Boer verloor duisende in slenter
'n 64-jarige boer van Bethlehem is 'n groot bedrag geld kwyt nadat hy deur 'n man wat hom as 'n polisiebeampte voorgedoen het met 'n slenter gevang is.
Kapt. Zweli Mohobeleli, woordvoerder van die polisie, het gesê die boer het 'n telefoonoproep ontvang van 'n onbekende man wat hom as 'n kaptein in die veediefstaleenheid van die polisie voorgedoen het.
"Hy het belowe om die boer se vee wat as gesteel aangemeld is aan hom terug te besorg op die voorwaarde dat geld in 'n rekening inbetaal word. Ná hy die geld betaal het, het die boer nooit weer van die man gehoor nie," het Mohobeleli gesê.
Genl.maj. Jan Tsotetsi, bevelvoerder van Bethlehem, het boere gewaarsku om nie in dieselfde strik te trap nie. "Hulle moet waaksaam wees, veral dié tyd van die jaar. 'n Polisiebeampte sal onder geen omstandighede geld vra vir dienste wat gelewer word nie," het Tsotetsi gesê.
Molefe hof toe gesleep oor pensioen
Twee sterf tydens skietery by winkel
Ag nou ja! mense luister nie.
Ek is totaal verstom dat n mes gevang kan word met so storie.
Dis baie dom om 'n polisieman te betaal. Dis dieselfde as om vir Mogabi te betaal om jou beeste terug te kry. In elk geval, dis sy beeste, hoekom betaal?. Al was daar koste om die beeste terug te kry, betaal na die tyd!